**Jo Inge Berget**, nado en Hadeland o 11 de setembro de 1990, é un futbolista noruegués que xoga como dianteiro do Malmö FF na Allsvenskan.

Traxectoria
-----------

### Primeiros anos

Berget comezou a súa carreira no Lyn e en xullo de 2008 firmou un contrato por tres anos co Udinese canda o seu compañeiro Odion Ighalo e comezaron a xogar na liga xuvenil sub-20, Primavera, así e todo en marzo de 2009 volveu cedido ao Lyn ata o 2 de agosto e en decembro de 2009 ao Strømsgodset por un ano, aínda que en xaneiro de 2011 prolongouse o seu préstamo ata o 31 de decembro de 2011, mais rescindiuse ao vender a Berget ao Molde en xullo de 2011.

Jo Inge Berget xogando co Lyn en 2009.
### Molde

Berget fichou por tres anos co Molde en setembro de 2011 e debutou nunha vitoria 1 a 0 contra o Lillestrøm, substituíndo a Mattias Moström no minuto 74. O seu primeiro gol foi no decisivo partido contra o Tromsø, logo do cal o Molde FK celebrou o seu primeiro campionato de liga.

### Cardiff City e Celtic

O 24 de xaneiro de 2014, firmou co Cardiff City, adestrado por Ole Gunnar Solskjær, con quen xa estivera no Molde. Debutou o 15 de febreiro na quinta rolda da FA Cup, nunha derota 1–2 contra o Wigan Athletic. Unha semana máis tarde debutou na Premier League xogando os 11 últimos minutos no lugar de Fraizer Campbell nunha derrota 0–4 contra o Hull City. O Cardiff acabou a tempada en 20.ª posición e baixou de categoría.

O club cedeuno ao Celtic en xullo de 2014. No seu debut anotou dúas veces contra o Dundee United nunha vitoria por 6 a 1. Volveu ao Cardiff o 1 de xaneiro de 2015 e dúas semanas máis tarde cancelouse o seu contrato por consentimento mutuo.

### Malmö FF

O 19 de xaneiro de 2015 firmou por tres anos co campión sueco, o Malmö FFe o 19 de agosto de 2015, marcou contra o seu antigo equipo, o Celtic, nunha derrota 3–2 na clasificación da Liga de Campións.

Carreira internacional
----------------------

Berget debutou con Noruega o 18 de xaneiro de 2012 na King's Cup en Tailandia, xogando a primeira metade dunha vitoria 1–0 sobre Tailandia en Bangkok.

Notas
-----

1. ↑  "Premier League Clubs submit Squad Lists" (PDF). *premierlegue.com*. 4 de febreiro de 2014. p. 6. Arquivado dende o orixinal (PDF) o 16 de marzo de 2014. Consultado o 30 de outubro de 2016.
2. ↑  "Jo Inge Berget". *svenskfotboll.se*. Arquivado dende o orixinal o 22 de febreiro de 2017. Consultado o 30 de outubro de 2016.
3. ↑  "Solskjær henter Jo Inge Berget til Molde". *TV2*. 28 de xullo de 2011.
4. ↑  "Cardiff City sign Norway forward Jo Inge Berget". *BBC*. 24 de xaneiro de 2014.
5. ↑  "Cardiff City 1 Wigan Athletic 2". *BBC*. 22 de febreiro de 2014.
6. ↑  "Cardiff City 0 Hull City 4". *BBC*. 22 de febreiro de 2014.
7. ↑  "Celtic signing Jo Inge Berget is a 'perfect match' for the club, says boss Ronny Deila". *Daily Mail*. 29 de xullo de 2014.
8. ↑  "Celtic sign Cardiff striker Jo Inge Berget on loan". *BBC*. 28 de xullo de 2014.
9. ↑  "Cardiff City: Norwegian striker Jo Inge Berget departs". *BBC*. 16 de xaneiro de 2015.
10. ↑  "Celtic on top but Berget gives Malmö hope". *uefa.com*.
11. ↑  "Thailand vs. Norway". *national-football-teams.com*.

|  |  |
| --- | --- |
| Control de autoridades | 
* Wd: Q1689894
* As: 21430
* EUfootballInfo: 27709
* FootballDatabase: 35995
* NFT: 46278
* SoccerBase: 59267
* Soccerway: 76527
* Thefinalball: 64571
* Transfermarkt: 73323
* UEFA: 108933

 |